Predseda

Národnej rady Slovenskej republiky

Bratislava 31. januára 2025

Číslo: KNR-ORGA-0559/2025

### P O Z V Á N K A

Podľa čl. 83 ods. 2 Ústavy Slovenskej republiky a § 17 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na žiadosť skupiny poslancov zvolávam **30.** schôdzu Národnej rady Slovenskej republiky.

Schôdza sa bude konať v rokovacej sále Národnej rady Slovenskej republiky, Námestie Alexandra Dubčeka 1, Bratislava

**v utorok 4. februára 2025 o 13.00 hod**.

Poslanci navrhujú prerokovať na schôdzi body programu:

1. **Návrh vlády na skrátené legislatívne konanie o vládnom návrhu zákona, ktorým sa menia a dopĺňajú niektoré zákony v súvislosti so zabezpečením ochrany pacienta a s nastolením sociálneho zmieru v zdravotníctve (tlač 702)**

*Návrh vlády odôvodní minister zdravotníctva Slovenskej republiky.*

*Informáciu o výsledku prerokovania návrhu vo Výbore Národnej rady Slovenskej republiky pre zdravotníctvo podá poverený člen výboru.*

2. **Návrh vlády na skrátené legislatívne konanie o vládnom návrhu zákona o zmene a doplnení niektorých zákonov v súvislosti so zmenami vyvolanými Stavebným zákonom (tlač 700)**

*Návrh vlády odôvodní minister dopravy Slovenskej republiky.*

*Informáciu o výsledku prerokovania návrhu vo Výbore Národnej rady Slovenskej republiky pre verejnú správu a regionálny rozvoj podá poverený člen výboru.*

Body 3 a 4 sa prerokujú po schválení skráteného legislatívneho konania.

3. **Vládny návrh zákona, ktorým sa menia a dopĺňajú niektoré zákony v súvislosti so zabezpečením ochrany pacienta a s nastolením sociálneho zmieru v zdravotníctve (tlač 703)** – prvé čítanie

*Vládny návrh zákona uvedie minister zdravotníctva Slovenskej republiky.*

*Spravodajcom bude člen navrhnutého gestorského Výboru Národnej rady Slovenskej republiky pre zdravotníctvo.*

4. **Vládny návrh zákona** **o zmene a doplnení niektorých zákonov v súvislosti so zmenami vyvolanými Stavebným zákonom (tlač 701)** – prvé čítanie

*Vládny návrh zákona uvedie minister dopravy Slovenskej republiky.*

*Spravodajcom bude člen navrhnutého gestorského Výboru Národnej rady Slovenskej republiky pre*

*verejnú správu a regionálny rozvoj.*

\*  \*  \*

*V prípade, že sa Národná rada Slovenskej republiky uznesie prerokovať návrhy zákonov pod tlačami 703 a 701   
v druhom a treťom čítaní, uskutoční sa 2. a 3. čítanie ešte na tejto schôdzi NR SR.*

\*  \*  \*

5. **Vládny** **návrh Stavebného zákona (tlač 587)** – druhé čítanie

*Vládny návrh zákona odôvodní minister dopravy Slovenskej republiky.*

*Spoločným spravodajcom bude člen gestorského Výboru Národnej rady Slovenskej republiky pre verejnú správu a regionálny rozvoj.*

**v z. Tibor Gašpar v. r.**